Vrystaat – Radio Rosestad
Die Nasionale Vervolgingsgesag sê wetstoepassingsagentskappe is steeds in noue-samewerking met hul ampsgenote in die Verenigde Arabiese Emirate en Indië om voldoende getuienis te bekom teen diegene wat by korrupsie in die Estina plaasprojek in die Vrystaat betrek word.
Die NVG het die aanklagte teen die omstrede Gupta-familie, hul sakevennote en sekere amptenare in die Vrystaatse departement van Landbou voorlopig laat vaar.
‘n Woordvoerder van die NVG in die Vrystaat sê hulle was genoodsaak om die saak van meer as R220 miljoen vir eers op ys te plaas, om verdere bewyse in te samel.
Die situasie is ingewikkeld omdat dit buite die landsgrense strek.
Suid-Afrikaanse maatskappye het van die geld vir die projek na maatskappye in die buiteland oorgeplaas.
http://rosestad.co.za/wp-content/uploads/2018/11/ff-39.jpg 382 600 Leandre http://rosestad.co.za/wp-content/uploads/2018/08/Radio-Rosestad-LOGO-1.png Leandre2018-11-29 08:48:082018-11-29 08:48:08Nasionale Vervolgingsgesag het nog nie die Guptas afgeskryf nie